Michael Foot
<s>Michael Mackintosh Foot  (23. jul 1913 – 3. mart 2010) bio je britanski laburistički političar, novinar i publicist, poznat kao jedno od najistaknutijih i najuticajnijih ličnosti britanske ljevice u drugoj polovici 20. vijeka, te kao vođa Laburističke stranke i britanske opozicije od 1980. do 1983. godine.</s>

<s>Odrastao u porodici intelektualaca koja je tradicionalno podržavala liberale, laburistima se pridružio kao mladić, duboko potresen teškim posljedicama Velike depresije po život radničke klase.</s><s>Brzo se istakao novinskim kolumnama, a nakon izbijanja Drugog svjetskog rata kao ko-autor anonimnog, ali kasnije prilično uticajnog pamfleta Guilty Men koji je britanske i savezničke neuspjehe u prvoj godini rata objasnio posljedicama politike appeasementa i simpatijama aristokracije i konzervativnog establišmenta prema nacističkoj Njemačkoj.</s><s>Iako je Foot nakon izbijanja Hladnog rata zauzeo antisovjetski stav, protivio se njegovoj eskalaciji te je kao zagovornik nuklearnog razoružanja bio jedan od vođa mirovne organizacije CND.</s><s>Foot se 1970-ih istakao i kao euroskeptik, odnosno protivnik ulaska UK u EEZ, smatrajući da će zajedničko tržište najviše naštetiti britanskim industrijskim radnicima.</s>

<s>Foot je Laburističku stranku preuzeo nedugo nakon dolaska konzervativaca Margaret Thatcher na vlast, a čije su radikalne mjere neoliberalne ekeonomske politike izazvale ogromno nezadovoljstvo u najširim dijelovima stanovništva i laburiste učinile izglednim izbornim pobjednicima.</s><s>Laburistička stranka je pod Footovim vodstvom, zalaganjem za brojne dalekosežne reforme u smjeru nacionalizacije industrije, skrenula radikalno ulijevo, ali je to za posljedicu imalo gubitak podrške umjerenih birača centra koja se okrenula novoformiranoj Socijaldemokratskoj partiji.</s><s>To, ali i falklandski rat, koji je Foot načelno podržao, su na kraju doveli do katastrofalnog poraza laburista na parlamentarnim izborima 1983. godine nakon kojih je Foot podnio ostavku na čelu stranke.</s>

<s>Foot je 1990-ih postao poznat i kao jedan od najvatrenijih zagovornika zapadne intervencije protiv Srba tokom jugoslavenskih ratova, ali i po izuzetnoj bliskosti sa hrvatskim nacionalistima i hrvatskim predsjednikom Franjom Tuđmanom.</s><s>Godine 1995. je zajedno sa suprugom Jill Craigie sudjelovao u stvaranju dokumentarnog filma Two Hours from London u kojima gledatelje nastoji uvjeriti u svoje stavove, a koji je kasnije, zbog ignoriranja po muslimansko-hrvatskog sukoba i drugih po hrvatsku stranu komporomitirajućih detalja, bio često kritiziran kao propagandno ostvarenje.</s>

<s>Vanjske veze
 
 
 Michael Foot at 90  Johann Hari, 24 July 2003 – In-depth biographical interview marking Foot's 90th birthday
 Michael Foot (1913–2010) Slideshow, The First Post
 Fictional obituary of Michael Foot: "what if" the Falklands Task Force had been defeated?</s><s>Today in Alternate History
 The Labour History Archive and Study Centre hold Michael Foot's archive at: People's History Museum
 Michael Foot 1913–2010 New Statesman, 3 November 2008 – The last published interview with the former Labour leader, who died on 3 March 2010 at the aged of 96</s>

<s>Britanski političari
Britanski novinari
Sekularni humanisti</s>

